انه من يهده الله فلا مضل له ومن يضلل فلن تجد له هاديا مرشدا. اللهم صل على النبي محمد وعلى ازواجه امهات المؤمنين وعلى ذريتي والبيته انك حميد مجيد. اما بعد اخوانا واخواتنا في الله الانسان لما بيكون مصدق حاجة بيبان عليه علامات التصديق بعد
تسونامي لما نقطة في اندونيسيا اتهزت قالوا هنغير خريطة الجغرافيا الكرة الارضية. امريكا عملت مجسات للزلازل على مدى الحدود كلها توقعا لاي زلزال. ليه؟ مصدقة ان ممكن يحصل زلزال. في حين ان الانسان لو مش مصدق بيبان عليه. لو واحد دلوقتي مروح قلت له اسكت
مش فيه قدام مسجد السلاب اسد؟ قال لي انت بتتكلم بجد؟ قلت له اسد مفترس وبياكل اللي بيعدي. قال لي طب مش مشكلة انا المرة دي هاروح بقى ان شاء الله. وبكرة
ونشوف قصة الاسد دي يبقى هو مش مصدق. يبقى ازا الانسان لما بيكون مصدق بيبان عليه يا جماعة هل احنا مصدقين يا جماعة ان فيه اخرة؟ هل احنا مصدقين ان احنا هنتحاسب من ايدين ربنا يوم القيامة. قضية التصديق هنا قضية خطيرة جدا. الطلبة في الكليات لما مجلس الجامعات نزل جدول امتحانات
اخر السنة الكل صدق وكتبه ورتب وقته كله في اخر شهرين في كل سنة وفي كل ترم. على الامتحانات دي. لانه مصدق ان هم ما عليه. احنا مصدقين ان في امتحان من ايدين ربنا عايزين نتحدث حوالين بعض مشاهد الدار الاخرة في التهجد. كل يوم نمسك مشهد
صغير من المشاهد نقطة صغيرة ممكن تكون بتعني بالنسبة لناس كتير مننا مجرد كلمة ولكن لما نتكلم عنها ان القرآن والسنة هنكتشف ان هي مش مجرد كلمة قضية كلمة واحدة بس من مشاهد الدار الاخرة ونتكلم عنها. النهاردة هنتكلم عن كلمة واحدة بس بنسمع
عنها كتير جدا ولكن محتاجين ان احنا نعرف تفاصيلها. كلمة اسمها البعث. البعث يقول لك ان ربنا هيبعث من في القبور. ان يوم في البعث ان لحظة البعث طب يعني ايه بعث؟ هنتكلم الوقتي عن تفاصيل كلمة بعث بحيس ان احنا لما نسمع كلمة بعس بعد كده
تعرف احنا بنسمع ايه وبنتكلم عن ايه. البعس ده يا جماعة هي لحزة خروج الناس من تحت التراب بس يعني يوم القيامة الخمسين الف سنة. البعس لا تمسل فيهم بضع ساعات. يعني لما هنتكلم عن البحس دلوقتي احنا بعد ما نخلص كل كلامنا نحن لا نزال في الساعات الاولى من يوم القيامة
يعني لسه الخمسين الف سنة يعتبروا ما بدأوش. ومع ذلك نشوف البعث. البعث ده يعني ايه؟ اول مرحلة من مراحل البعث بعث الملائكة الملائكة! هي الملائكة بتموت! هي ملايكة السماوات السبع! مليارات المليارات دي بتموت! كل الملايكة بتموت
احنا لسه سامعينها في التهجد الوقتي ونفخ في الصور فصعق من في السماوات ومن في الارض. ملايكة السماوات طبعا كلها بتموت ثم ثم يموت جبريل ويموت ميكائيل ويموت اسرافيل ويموت ملك الموت ولا
الوجود كله مخلوق واحد حي لا يبقى الا الله. زي ما كان قبل كده قبل ما كل دول يخلقوا لم يكن الا الله يبقى هيجي وقت كل ده هيموت. حملة العرش هتموت. ملائكة الملأ الاعلى هتموت. ويقول الملك انا الملك
اين الجبارون؟ اين المتكبرون؟ فلا يرد احد. يبقى اول مشهد بعث الملائكة بعد موت الملائكة. يوم يقوم الروح الملائكة صفا زي ما ماتوا صفوف بيعبدوا الله يبعثوا صفوف عاشوا بعثوا على ما ماتوا
علي وكل واحد يا جماعة هيبعث على ما مات عليه. مش بس الملائكة اللي هتبعث على ما ماتت عليه. اللي مات على معصية هيبعث عليها. اللي مات في الحج ملبي اللي ماتت متبرجة هتبعس على ما ماتت عليه من الثياب. يعني تقفي قدام المراية كده قبل ما تنزلي من غير ما نقول
مواصفات اي حجاب. انت ممكن تقابلي ربنا كده. هي دي القضية كلها. اللي مات مرابي هيبعس لا يقومون الا كما يقوم الذي يتخبطه الشيطان من المس هيقوم زي المصروع هيقوم زي الممسوس والعياذ بالله. كل واحد الحاكم الظالم
المتكبرون هيبعسوا زي الحشرات. يؤطؤون بالاقدام اللي كان متزوج اتنين وظلم واحدة على حساب واحدة. هيبعس يعني زي الملوح كده مائل على شقه اللي والعياذ بالله غدر اللي خان واحد في عرض بنته او في عرض اخته او فرد هيبعث يوم
قيامة مغروس في جسده لواء ومكتوب عليه هذه غدرة فلان. ده غدار. المتصدق هيبعث يوم القيامة. والصدقة بتاعته سحبت بتظللوا اللي كان دايما بيقرأ القرآن ومصاحب القرآن في الدنيا. هيلاقي القرآن مستنيه ويقول له انا صاحبك القرآن. يبقى اول مشهد في البعث
بعث الملائكة مليارات الملايكة في السماوات تبعث. وكل ملك عارف مكانه. فيه ملايكة هتقف تستنى البشر وهم طالعين تحت التراب. في الملايكة هتقف على الميزان. ملايكة على حوض النبي. ملايكة على الصراط. ملايكة في العرض على الله. يعني اذا الملايكة هتبعث. تاني مرحلة من
مراحل البعث واحنا بنتكلم عن الساعات الاولى من يوم القيامة مرحلة تجميع التراب. يعني ايه تجميع التراب؟ يعني انت نفس تراب جسمك لو انت رحت المقابر هتلاقي فيه تراب مال المقابر. التراب ده اجساد الميتين اللي تحلل. لو كبشت كبش التراب كده ومسكتها. التراب ده كان وجه
البنت في المنصورة من خمسين سنة والتراب ده كان عضلات في ايدين اقوى شاب في المنصورة من سبعين سنة. والتراب ده كان وجهه اوسم شاب في المنصورة من تسعين سنة يبقى التراب ده كان بني ادمين. التراب ده على مدى الاف السنين فيه ناس ماتت من مليون سنة او من
عشر تلاف سنة. التراب ده على مدى الاف السنين تفرق في الارض كلها. جزء راح في الشرق وجزء في الغرب وجزء في البحار وجزء في المحيط جزئي في الغابات. الله بيقول اية مذهلة. قال تعالى قد علمنا ما تنقص الارض منهم. يعني كل حاجة الارض بتاكلها من
جسمك بعد الموت الله يعلمها. المزهل بقى الكلمة اللي بعدها. المزهل تفسير العلماء لها. قال تعالى وعندنا كتاب حفيظ. العلماء وقفوا قدام الاية ديت قال لك يعني ايه وعندنا كتاب حفيظ. يعني زرات تراب جسمك بعد ما بتموت
اللي بتتفرق في الدنيا كلها الله يعلم كل زرة تراب راحت فين. يعني التراب الاجساد اللي تفرق في الارض ده. الله يأمره ويتجمع انا عايزك تتخيل واحد تحت التراب وجسمه كله بيتكون راسه رجليه. كل ملامحه كل زرة تراب كانت في جسمي ده هو مش هتيجي في جسمي
اسود اهو كل زرة تراب كانت في ايديك مش هتيجي في رجليك. كل زرة تراب عارفة مكانها. مرحلة تجمع تراب الاجساد. لذا قال الله في الاية التي تذهل القلوب. قال الله يا بني انها ان تك مثقال حبة من خردل. لو جسمك
وبقى تراب والتراب بقى قد حبات الخردل. فتكن في صخرة التراب بتاع جسمك تكون حواليه صخور وجبال. او في واحد رائد فضاء طالع القمر علقت ذرة تراب برجليه وسابها على القمر ونزل. او في الارض التراب بتاع اجسادنا
راح في الغابات والبحار والمحيطات. يا بني انها ان تك مثقال حبة من خردل فتكن في السماوات فتكن في صخرة او في السماوات او في الارض يأتي بها الله الله قادر انه يجمع ذرات تراب اجساد البشر مرة اخرى. المرحلة التالتة يا جماعة في مرحلة البعس في
الساعات الاولى من يوم القيامة ومرحلة سريعة متلاحقة. المرحلة التالتة تكوين الاجساد بقى. ان كل ذرة تراب هتروح في مكانها. يعني ايه يعني الوقت كل يوم بيتولد على وجه الكرة الارضية ربع مليون. انما عدد البشر على الارض سبعة مليار. انما يوم القيامة عدد البشر
هيكون وصل متين تلتميت مليار من ايام ادم لعند تقوم الساعة. كل دول مش هيطلعوا ربع مليون بربع مليون زي الدنيا. كل دول هيطلعوا مرة واحدة انت في الدنيا كنت الاول نطفة وبعد كده علقة وبعد كده مضغة. يوم القيامة انت هتبقى بني ادم كامل. في لحظات هترجع انسان كامل
يبقى يوم القيامة فيه معجزة ان ربنا قادر انه يخلق البشرية دي كلها في لحظة واحدة. الله قادر انه يجمع اجساد البشر كلها في لحظة واحدة بندخل بعد كده في مرحلة اسمها بعثرة القبور. كل ده احنا لسة في لحزة البعس. كل ده احنا لسة في الساعات الاولى من يوم القيامة
يعني ايه بعثرة القبور؟ واذا القبور بعثرت. افلا يعلم اذا بعثر ما في القبور؟ مرحلة ان بقينا اجساد نفخت فيها الارواح ولكن تحت التراب. المفروض الاجساد دي هتطلع الوقتي. المفروض تطلع ازاي؟ عارف بالظبط لما يكون اخوك الصغير عنده قميص في الدولاب
وعايز يجيبه وفي وسط كومة هدوم فيقعد يطلع مش ده ولا ده ولا ده ولا ده ولا ده على ما يجيبه ويقول كليته يكون بعتر الدولاب. يعني قلب الدولاب كله على الارض وكل حاجة اتبعترت. وفي الاخر يقول لك لقيته. اهو الارض هتبص
اعثر من اجل تطليع مليارات اجساد البشر منها. ولا بشر هينسى ولا انسان هينسى. عشان ندخل بعد كده في مرحلة الخروج الرهيب. يعني ايه مرحلة الخروج الرهيب؟ المشهد اللي انت لو شفته من فوق قلبك هينخلع من قدرة الله. مرحلة
فوج الناس من تحت التراب في لحزة واحدة. ربنا وصفه في القرآن كزا مرة. مرة قال لك كأنه جراد كأنهم جراد منتشر. يعني ايه بيسافر عبر الصحاري. الاناس بتنزل بالملايين تضع البيت في مكان معين في الصحراء وتدفنه تحت الرمل. وبعد كده
الذكر والاناث بيهاجروا ويكملوا حياتهم. في لحظة واحدة ملايين البيض اللي اتحط تحت الرمل بيفقس. وبيطلع منه جراد بيقفز طارق الرمل ده ويقفز او منزر ملايين الجراد. وهو طالع من تحت الرمل في لحزة واحدة. هو ده منظر مليارات البشر. وهم طالعين من
تحت التراب في لحظة واحدة. ربنا بيقول لك وتركنا بعضهم يومئذ يموج في بعض. يموج يعني ايه؟ يعني البشر طالعين في امواج. البشر طالعين كل موجة فيها ملايين مملينة من البشر. والكل بيخبط في بعضه. زي ما ربنا قال
يومئذ يصدر الناس اشتاتا. عارف واحد مشتت الفكر. مشتت الوجهة. ما هوش عارف هو رايح فين. هو مش الناس هتبقى مترتبة يوم القيامة المرحلة الاولى والساعات الاولى ربنا بيتركهم. يموج بعضهم في بعض. بيتركهم اشتاتا. مرحلة التجميع ده لسه هنتكلم عنها
كلمة تانية اسمها الحشر. الحشر ان الناس دي هتترتب بقى. انما احنا الوقتي لسة في البعث انه كله طالع من تحت التراب كله لا يلوي على شيء. الشاب اللي كان مفتون بالبنات. الشاب اللي كان مفتون بالمواقع الاباحية. الشاب اللي كان مفتون وعينيه هيئة ارصاد جايبة
الفرحة واللي جاية يوم القيامة ملكات جمال العالم هيطلعوا من تحت التراب. ما حدش هيبص لحد. الشاب اللي كان متعلق بفتاة. يوم القيامة هو طالع هي طالعة ما حدش منهم هيبص لحد. اللي كان بيحب المال والثراء والفلوس. مليارديرات العالم طالعين من تحت التراب. ما حدش هيبص
لحد اللي كان بيحب المركز والواسطة والكرسي والابهة يوم القيامة الامراء والملوك اللي كان الصحفيين بيطاردوهم ويطاردوا اولادهم عشان ياخدوا منهم صورة. طالعين من تحت التراب ما فيش حد بيبص لحد. عارفين يا اخواني الحقيقة. اللي الكل بيهرب منها ولكنها هتيجي
على الكل. الحقيقة ان الكل هيموت. ان الكبير هيموت والصغير هيموت. ان الوزير هيموت والغفير هيموت. ان المتبرجة هتموت والعفيفة هتموت ان الداعي الى الله هيموت واللي حارب شرع الله هيموت. ان اللي جاهد في سبيل الله هيموت. واللي عاش عشان شهواته هيموت
كل في لحظة واحدة هيطلع من تحت التراب. حافي عاري. ملوك الارض. القذافي هيطلع من تحت التراب حافي عاري. كلنا هنطلع من تحت التراب حفاة عراة حتى نعرض على الله. سبحانه وتعالى بييجي مرحلة الخروج الرهيب. مرحلة الناس وهي
طالعة من تحت التراب. ناس مين يا بني؟ احنا الوقتي عدد سكان الكرة الارضية ستة مليار وتسعميت مليون بني ادم. يعني تخيل ان كل خمسين سنة اربعة مليار جداد. تخيل على يوم القيامة هيبقى عدد سكان الارض من ايام ادم ليوم القيامة قد ايه؟ انت عارف يعني ايه العثمانيين طالعين؟ والامويين
طالعين والفراعنة طالعين. والكنعانيين والاشوريين والاوروبيين والاستراليين والافارقة والاسيويين والروسيين والمصريين والاجيال ورا بعضها. المقابر دي ممكن من خمس تلاف سنة. كانت مقابر لحضارة تانية خالص. الكل طالع من تحت التراب
متين تلتميت مليار بني ادم طالعين في لحزة واحدة. مش بس كده. وكمان متين تلتميت مليار جن. مش الجن هيطلعوا يتحاسبوا هم كمان. تخيل كل دول طالعين من تحت التراب. ويوم القيامة هتشوف الجن لاول مرة. ابليس طالع من تحت التراب يتحاسب. الموؤدة. الولدان طالعة من تحت التراب
شيبة الوحوش طالعة من تحت التراب. كل الكائنات اللي عاشت على وجه الارض هتبعس يوم القيامة مرة تانية. كل الكائنات دي هتطلع واذا وحوش وحشرت. كمان الوحوش ولكن من الفزع اللي هي فيه ما حدش هيبص لحد. ولا حد هيعبر حد. الاب مدفون جنب ابنه
كان نفسه يشوف ابوه. ابوه مات والابن طفل. والابن طول عمره بيقول نفسي اشوف ابويا. هم الاتنين طالعين من تربة واحدة. طالعين يوم القيامة ما حدش هيبص لحد. ليه يصدر الناس اشتاتا. الكل بيفكر هيروح فين؟ منظر الخروج الرهيب. كل واحد عليه
سفر الطاعة بتاعته او اثر المعصية بتاعته. بس يا ترى يا اخوانا الناس دي هتخرج على مشهد شكله ايه؟ يعني دلوقتي احنا طالعين من تحت التراب المشهد اللي مستنينا شكله ايه؟ ما حدش ينسى. احنا الوقتي في الساعات الاولى من يوم القيامة. ما حدش ينسى كل
كل ده لسة يوم القيامة في ساعاته الاولى. لسة الخمسين الف سنة قصة تانية طويلة. لسة الخمسين الف سنة. قصة تانية لما باكلم شاب من الشباب تكلمه عن يوم القيامة يقول لك انت بتكلمني عن الموت ليه ؟ ما تكلمني عن الحياة. يوم القيامة بيقول يا ليتني قدمت لحياتي
لانه مش قادر يتخيل يعني ايه يوم القيامة. يعني ايه ان كل اللي هنعيشه فوق الدنيا ده خمسين سنة؟ انما يوم القيامة لوحده خمسين الف سنة. يا اخوانا قضية مصدقين ربنا ولا مش مصدقين ربنا معزمين اللي ربنا عزمه ولا مش معظمين اللي ربنا عظمه؟ انت خايف
لما ربنا يقول كلا اذا دكت الارض دكا دكا. دا مشهد انت هتطلع يعني يوم القيامة. انت خايف يعني الوقت لما ربنا يقول اذا زلزلت الارض زلزالها. يا ابني ربنا مش بيتكلم على المريخ. ولا بيتكلم على المشترى ولا زحل. ربنا بيتكلم على الارض اللي تحت رجليك دي. يعني ربنا بيتكلم على ان ده
هيحصل من تحت رجلينا. خايفين ولا لأ يا جماعة؟ طب مستعدين ولا لأ؟ هو المفروض الانسان لما يكون مصدق حاجة. انا لو جيت دلوقتي في اي التجمع برة وقلت لهم انا هستناكم على ناصية شارع جيهان. الساعة تلاتة الفجر كل يوم اللي هيجي لي هادي له عشرة كيلو لحمة. هتلاقي تلات ترباعهم
جاي لي لأ ده هتلاقي كلهم جاي لي. لان هم هيصدقوني. طب ربنا لما بيقول انه بيتنزل في التلت الاخير كل ليلة. ويقول هل من سائل فاعطيه اللي مصدق يا جماعة بيبان على سلوكه العملي. انا لو جيت لواحد مننا وقلت له عنده عشر عيال وقلت له انت بتنام هيقول لك
انا لا يمكن انام ليه ؟ يقول لي يا ابني انام ازاي ؟ ده انا كراميك على ضهري. ده انا اجي انام بالنهار الاقي كراميج على ضهري قم. هتأكلهم منين وتشربهم منين
قوم اشتغل اجي انام بالليل الاقي الكرابيج على ضهري قوم لو حد عيا هتجيب له تزكرة الدكتور ورشتته منين؟ مصاريف المدرسة منين كسوة الشتا والصيف منين ؟ هدوم العيد منين ؟ مصاريف البيت منين ؟ قم اشتغل. كذلك يا اخوانا اللي شايل هم الاخرة
ما يعرفش ينام ييجي ينام بالنهار يلاقي كرابيج على ضهره. قم هتعمل ايه ساعة البعس؟ قم هتعمل ايه في اول ليلة في القبر؟ ينام بالليل يلاقي الكهرباء بييجي على قلبه. قم هتقف بين ايدين ربنا تقول له ايه؟ ايه العمل الصالح اللي هيعديك من على الصراط؟ اخواني في الله
يا ترى ايه المشهد اللي المليارات دول هيخرجوا عليه؟ ايه المشهد اللي هيطلعوا من تحت التراب يلاقوه قدامهم؟ يعني احنا دلوقتي هنطلع نلاقي الدنيا زي ما هي كده ربنا بيوصف لك المشهد ده. بيقول لك اذا رجت الارض رجا. يعني ايه الارض تترج؟ لما بيوصفوا الزلازل يقول لك الارتجاجات الارضية
يعني ايه الارض تدرج؟ لما دكتور يكتب ازازة دوا لك يقول لك ترج قبل الاستعمال. يعني ايه الارض تترج؟ يعني فيه حاجة مودها ترج عشان تتخلط في بعضها. انتم تعرفوا يا جماعة ان الحتة الصلبة اللي احنا عايشين عليها دي ما هي الا قشرة. العلماء مسمينها
البشرى الارضية يعني زي قشرة التفاحة وقشرة البرتقانة وقشرة الموز. يعني دي مش الارض دي قشرة الارض. امال الارض ايه؟ الارض دي كرة ومن الحمم البركانية المتفجرة. نص قطرها تلت تلاف وستمية كيلو متر. يعني قطرها سبع تلاف ومتين كيلو متر. حمم بركان
متفجرة. طب الحمم دي ما بتطلعش علينا ليه؟ لان الجبال سداها واقفلاها. طب لما الجبال تسير كل ده يطلع. طب لما بيحصل عندنا في الدنيا ايه؟ بيحصل حاجة اسمها البركان. البركان ده قوة قذف شرارة والحمم بتاعته مية
خمسين كيلو في الساعة. بتوصل لمية وخمسين كيلو. يعني ايه؟ يعني لو من هنا في السلاب توصل لمدينة الانتاج الاعلامي في مصر. وتعدي فيها كمان. الطلقة الواحدة بسرعة خمسين كيلو في الساعة. يعني يا اخواني نتخيل بلد زي بومباي كده لما حصل
فيها كده حصل ايه؟ يبقى اذا رجت الارض رجا. الارض لما تترج. المشهد التاني ايه بقى؟ اذا دكت الارض دكا دكا يقول لك هتلر دك فرنسا في الحرب العالمية التانية. يعني قعد يضربها لحد ما الدكت. الدك ده حاجة من فوق. الرج ده حاجة من تحت
انا عايزك تتخيل ان ده مشهد احنا خارجين عليه. عايزك تتخيل ان الملايكة واقفة لكل واحد طالع سائق وشهيد. ملكين لكل واحد طالع لحد ما يجي المشهد الاخير في البعث. لحد ما ييجي المشهد الاخير في اللحظات الاولى في يوم القيامة. والساعات الاولى في يوم القيامة. تخيل المشهد الاخير ده ايه
احنا يا جماعة عشنا على الارض دي واتدفنا عليها وبعثنا من عليها. ولكن الارض دي مش هنتحاسب عليها. ليه؟ الارض دي عصى عليها ربنا هنتحاسب على ارض تانية اسمها الساهرة. الساهرة لان ما فيش نوم عليها. خمسين الف سنة بلا نوم. ما حدش هييجي بعد
خمس تلاف سنة يقول لك عايز اقيل شوية. او انام لي ساعتين. يبقى دي ارض تانية. اومال الكرة الارضية دي اخر مشهد هنشوفها عليه ايه اهو ده نهاية البعث وبداية الحشر. اسمع النبي عليه الصلاة والسلام
بيوصف لك اخر مشهد هنشوف فيه الارض. اخر مرة هتشوف فيه الكرة الارضية. احنا الوقتي بنشوف الفلوس والدهب بيجننوا الناس. بينسوا الناس ربنا بنشوف العربيات حاجة ليري والعمارات بينسوا الناس ربنا. طب تعال بقى نشوف الحاجات دي بس نشوف
يوم القيامة. تعالوا نشوف الفلوس اللي شغلت الناس عن ربنا. ولكن نشوفها وسط الاخرة. مش نشوفها واحنا ناسيين الاخرة الوقتي. قال رسول الله صلى الله عليه وسلم تقيئ الارض تقيئ يعني ترجع زي واحد بيقيء اللي في بطنه الارض بترجع اللي في
حضنها الارض هترجع ايه ؟ تقيء الارض فلذات اكبادها. مثل الاسطوان من الذهب. الارض طلع كل الدهب بتاعها. كل الدينارات والريالات واليوروهات والدراهم والاسترليني والجنيهات الدهب والجواهر والمجوهرات والاحجار الكريمة. كل ده هيطلع. كل ده في الدنيا اللي كان بيشوفه كان بيتجنن على الدنيا وينسى ربنا. النهاردة هنشوفه لاول مرة
اه بس وسط المشاهد اللي اتكلمنا عنها تقيء الارض فلذات اكبادها. مثل الاسطوان من الذهب. اسمع بقى والناس طالعة من تحت التراب المنظر ده فيأتي السارق وينظر الى المال في الدنيا لما كان بيشوف المال كان بيتجنن فيأتي السارق وينظر الى المال
ويقول في هذا سرقت. هو ده اللي خلاني انسى ربنا ويأتي القاتل. وينظر الى المال. ويقول فيها هذا قتلت ويأتي قاطع الرحم وينظر الى المال. ويقول في هذا قطعت رحمي. ثم يترك
ويذهبوا خلاص عرفوا قيمة الدنيا ولكن في اول ساعات من يوم القيامة هنبدأ الوقتي بازن الله بعد كده يا اخوانا هيحصل بقى اللي اتقال الوقتي في صلاة التراويح. وما قدروا الله حق قدره. والارض جميعا قبضته يوم القيامة. دي اخر لحزة في عمر الارض. الارض
تقبض وبتموت زي ما اي حد مننا بتقبض روحه بيموت. الارض دي بتنتهي خلاص وبتخلص وبينتقل الناس الى ارض تانية لم يعصى الله عليها اسمها الساهرة ببداية انتقال الناس الى الساهرة. بتبدأ مرحلة تانية خالص بترتيب تاني خالص. اسمه الحشر وهو التفويج المبذول
للناس يوم القيامة لان فيه تفويج نهائي مصيري بعد العرض على الله الى الجنة او الى النار. اللي احنا كنا بنتكلم فيه النهاردة ده. ده لحظات كلها اسمها البعث ما بين بعث الملائكة وتجميع تراب البشر وبعثرة القبور لطلوع البشر. خروج الناس على مشهد
وتنزل الملائكة للسيطرة الكاملة على الموقف وخروج كل واحد عليه اسر طاعته او معصيته وكل واحدة لها اثر طاعتها او معصيتها اللي مات في حجرة الزنا. الله يرحم كل مسلم هيبعث على ما مات عليه. كله هيبعث على ما مات عليه
مليارات البشر مليارات الجن مليارات الوحوش مليارات الموؤدة ابليس. الكل طالع من تحت التراب. ما حدش بيبص لحد. ولا حد بيفكر غير هو رايح لفين ؟ الارض بتطلع الدهب بتاعها ولا حد عاد بيبص للدنيا ولا عادت تسوى شلن يبقى لازم من الوقت يا جماعة نصدق
ربنا لازم من الوقت نخاف من الكلام ده. لان ربنا لما يخوفك لازم تخاف. لان ربنا مش بيهدد وخلاص. ربنا بيتحدث. فيه ناس تأمن في ده. في ناس في وسط البعس الملايكة هتقول لها هذا يومكم. اوعوا تخافوا. فيه ناس هتطلع من تحت التراب. وجوه يومئذ مسفرة
طالعة من تحت التراب. وجعها منورة. كل واحد له حال غير التاني. حسب اللي انت عملته دلوقتي. حسب اللي انت زرعته دلوقتي. ده مشهد واحد من مشاهد يوم القيامة يعني يعني هنبدأ كل ليلة بازن الله كده نمسك كلمة واحدة بس من مشاهد يوم القيامة ونتكلم
انا والعنوان الكامل لكل الكلام ده خواطر محتضر قبل ما اسيبكم. ما تنسوش اللي احنا اتكلمنا عنه في صلاة التراويح. لما قلنا ان فيه خط يفتحه قلبك يعني خط الشباب اتفتح النهاردة فعلا وبدأ النهاردة فعلا اللي عايز يوصل لربنا قلنا فيه خط للبنات لوحده وخط للشباب لوحده
الشاب اللي عايز يوصل لربنا. الشاب اللي عنده مشكلة ومحتاج يفضفض لحد. الشاب اللي عايز حد حد يسمعه. حد يقابله. حد بيتكلم معه حد يحس بمشاكله. حد يتابعه. حد يوجهه. حد يقف جنبه. عملنا خط افتح لي قلبك. افتح لي قلبك بيرد عليه ناس
بفضل الله ممكن كانوا عايشين في نفس التجارب اللي شباب كتير فيها الوقتي. ولكن ربنا اعانهم. وبقوا الوقت حاجة تانية. وبقوا الوقت ممكن يوجهوا ناس في الطريق الى الله فكرة افتح لقلبك من اكتر الافكار بل اكتر الافكار اللي الواحد شاف شباب وبنات تابوا الى الله بسببها كل شاب دلوقتي
يحفظ الرقم بتاع الاولاد وهي ارقام في غاية السهولة ويديه لاصحابه عشان يتصلوا اللي عايز حد يساعده احنا ندي له ايدينا وبنقول له احنا معك ومش هنسيبك بازن الله. خط افتح لقلبك بتاع الشباب بتاع الاولاد. صفر عشرة اتنين
وعشرين ستة اتنين وعشرين الف صفر عشرة تاني صفر عشرة رقم بسيط جدا صفر عشرة اتنين وعشرين اتنين وعشرين الف رقم في غاية البساطة. رقم افتح لي قلبك بتاع البنات. صفر عشرة. طبعا الاولاد ما يكتبوش الرقم ده. صفر عشرة
ستة واحد تسعمية تلتمية. صفر عشرة ستة واحد تسعمية تلتمية. اسأل الله سبحانه وتعالى ان ان يتغمدنا برحمته وان يتوب علينا توبة يرضى بها عنا. اللهم تب علينا لنتوب. اللهم تب علينا من كل الزنوب والمعاصي. اللهم يا من تبسط يدك
ليتوب مسيء النهار. تب علينا من ذنوب الليل والنهار. اللهم اغثنا من انفسنا. اللهم اغثنا من الفتن. اللهم قوي في رضاك اللهم اقمنا على مرادك منا. اللهم انا نستغفرك من كل معصية سر جعلناك فيها اهون الناظرين الينا. تبنا
الى الله ورجعنا الى الله وندمنا على ما فعلنا وعاهدناك يا الله على الا نعود الى المعاصي ابدا اللهم تبنا اليك فتب علينا. اللهم تبنا اليك على طاعتك ثبتنا. اللهم اجعلنا بليلة القدر من الفائزين. اللهم لا تخرجنا من رمضان
الا وقد هديت قلوبنا وزكيت نفوسنا وشرحت صدورنا وقويت في رضاك عزمنا واقمتنا على مرادك منا وثبت على طاعتك اقدامنا وغفرت ذنوبنا وكفرت عنا سيئاتنا وفرجت كرباتنا وكشفت عنا همنا
انك ولي ذلك والقادر عليه. سبحانك اللهم وبحمدك اشهد ان لا اله الا انت استغفرك واتوب اليك